Държавен вестник, бр. 12, 2021 г., стр. 11

БРОЙ  12	
Д Ъ Р Ж А В Е Н  В Е С Т Н И К 	
СТР.  11  
и професионално пенсионно осигуряване за 
вземането на решения по ал. 1 и 2.“
§ 53. В чл. 99 се правят следните изменения 
и допълнения:
1. Създава се нова ал. 2:
„(2) Когато БНБ е консолидиращ надзорен 
орган по отношение на финансов холдинг 
майка със смесена дейност, но не е коорди-
натор по чл. 14 от Закона за допълнителния 
надзор върху финансовите конгломерати, БНБ 
си сътрудничи с координатора за целите на 
прилагането на този закон и на Регламент 
(ЕС) № 575/2013 на консолидирана основа.  
С цел осъществяване на ефективно сътрудни-
чество БНБ сключва с координатора писмено 
споразумение.“
2. Досегашната ал. 2 става ал. 3.
§ 54. В глава единадесета, раздел IV се 
създава чл. 101а:
„Чл. 101а. (1) Когато две или повече ин-
ституции от държави членки, една от които 
е кредитна институция, лицензирана в Ре-
публика България, са част от една и съща 
група от трета държава, чиято обща стой-
ност на активите в Европейския съюз е над  
40 милиарда евро, тези институции трябва да 
имат едно междинно предприятие майка от 
Европейския съюз.
(2) Българската народна банка съвместно 
с другите компетентни органи на институции 
по ал. 1 могат да разрешат на институциите 
да разполагат с две междинни предприятия 
майки от Европейския съюз, ако установят, че 
учредяването на едно междинно предприятие 
майка от Европейския съюз:
1. е несъвместимо с изискване за разделяне 
на дейностите, определено от законодателство-
то или надзорните органи на третата държава, 
в която се намира главното управление на 
крайното предприятие майка на групата от 
третата държава, или
2. ще направи възможността за преструкту-
риране по-неефективна, отколкото ако има две 
междинни предприятия майки от Европейс- 
кия съюз, съгласно преценката на съответния 
орган за преструктуриране на междинното 
предприятие майка от Европейския съюз.
(3) Когато БНБ е консолидиращ надзорен 
орган, междинното предприятие майка от 
Европейския съюз може да е кредитна инсти-
туция, получила лиценз съгласно чл. 13, както 
и финансов холдинг или финансов холдинг със 
смесена дейност, който е получил одобрение 
в съответствие с чл. 35а.
(4) Общата стойност на активите на гру-
пата от трета държава в Европейския съюз 
е сумата от:
1. общата стойност на активите на всяка ин-
ституция от държава членка от групата, както 
са посочени в консолидирания є баланс или 
в индивидуалните баланси, когато балансът 
на дадена институция не е консолидиран, и
2. общата стойност на активите на всеки 
клон на институция, лицензирана да извършва 
дейност в държава членка чрез клон – част 
от групата. 
(5) Българската народна банка предоставя 
на ЕБО следната информация за всяка група 
от трета държава по ал. 1:
1. наименованията и общата стойност на 
активите на кредитните институции, лицен-
зирани в Република България, които са част 
от групата;
2. наименованията и общата стойност на 
активите, съответстващи на клоновете на кре-
дитни институции, лицензирани да извършват 
дейност в Република България чрез клон, 
които са част от тази група, както и видовете 
дейности, които имат право да извършват;
3. наименованието и вида на междинното 
предприятие майка от Европейския съюз по 
ал. 3, когато то е със седалище в Република 
България, и наименованието на групата от 
трета държава, от която то е част.
(6) Всяка кредитна институция, лицензи-
рана в Република България, която е част от 
група от трета държава, трябва да отговаря 
на едно от следните условия:
1. има междинно предприятие майка от 
Европейския съюз;
2. е междинно предприятие майка от Ев-
ропейския съюз;
3. е единствената институция в Европейския 
съюз от тази група; или
4. е част от група от трета държава с обща 
стойност на активите в Европейския съюз под 
40 милиарда евро.“
§ 55. В чл. 102, ал. 1, т. 3 накрая се добавя 
„включително критериите за прилагане на 
принципа на пропорционалност“.
§ 56. В чл. 103 се правят следните изме-
нения и допълнения:
1. В ал. 1:
а) в текста преди т. 1 думата „нарушения“ 
се заменя с „действия или са допуснали без-
действия“;
б) точка 1 се изменя така:
„1. нарушаване или заобикаляне разпоред-
бите на този закон, на пряко приложимите 
актове на Европейския съюз, за прилагането 
на които са възложени правомощия на БНБ, 
включително на Регламент (ЕС) № 575/2013 
или на актове на БНБ;“
в) в т. 8 накрая се поставя запетая и се 
добавя „както и в случаите по чл. 79в, ал. 8“;
г) създават се т. 19 – 23:
„19. непредприемане на необходимите 
действия за гарантиране на спазването на 
пруденциалните изисквания по част трета, 
четвърта, шеста или седма от Регламент (ЕС) 
№ 575/2013, или наложени на основание ал. 2, 
т. 5 или чл. 103а, ал. 1 на консолидирана 
основа;